☘ Global Greening on Iirimaa rahvuspühast – Püha Patricku päevast – inspireeritud algatus, mille raames valgustatakse 17. märtsil roheliseks sajad tuntud objektid üle maailma. Sel aastal juba 13. korda.
#000001
☘ Kuna maailmas elab üle 70 miljoni Iiri päritolu inimese, pole ka ime, et Iirimaa rahvuspühast on saanud ülemaailmne tähtpäev – 2021. aastal muudeti Püha Patricku päeval roheliseks tervelt 725 ikoonilist maamärki üle maailma, kokku 71 riigis, sealhulgas ka mitmed objektid üle Eesti (näiteks Tallinna Teletorn, Eesti Rahva Muuseum, Tartu Kaarsild).
#000002
☘ Tänasel päeval kannab Iirimaa sümboliks kujunenud roheline värv ka keskkonnasõbraliku mõtteviisi sõnumeid. Seetõttu ühineb selle globaalse projektiga ka Põltsamaa Loss, värvides professionaalsete arhitektuurifotode abil roheliseks terve Meistritemaja Galerii. Lisaks muutub 17. märtsil roheliseks Põltsamaa Kultuurikeskus.
#000003
☘ Suurejooneline fotonäitus roheliselt valgustatud uhketest arhitektuuri- ja loodusobjektidest (sh Kristuse Lunastaja kuju Brasiilias, London Eye Inglismaal, Colosseum Roomas jpt) on avatud 1. märts kuni 30. aprill (E-L kl 10-17). Sissepääs tasuta
#000004